CELEX: 32016R0148
Language: hu
Date: 2016-02-04 00:00:00
Title: A Bizottság (EU) 2016/148 végrehajtási rendelete (2016. február 4.) a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzésnek a H7N8 altípusba tartozó, magas patogenitású vírustörzsek okozta madárinfluenza kitöréseivel kapcsolatban történő módosításáról (EGT-vonatkozású szöveg)

5.2.2016   
            
            
               HU
            
            
               Az Európai Unió Hivatalos Lapja
            
            
               L 30/17
            
         A BIZOTTSÁG (EU) 2016/148 VÉGREHAJTÁSI RENDELETE
   (2016. február 4.)
   a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Amerikai Egyesült Államokra vonatkozó bejegyzésnek a H7N8 altípusba tartozó, magas patogenitású vírustörzsek okozta madárinfluenza kitöréseivel kapcsolatban történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és 8. cikke (4) bekezdésére,
   tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) bekezdésére, 24. cikke (2) bekezdésére és 25. cikke (2) bekezdésére,
   mivel:
   
               (1)
            
            
               A 798/2008/EK bizottsági rendelet (3) megállapítja azokat a követelményeket, amelyeket a baromfinak és a baromfitermékeknek (a továbbiakban: áruk) az Unióba történő behozatalával és az Unió területén való átszállításával összefüggésben – az átszállítás ideje alatti tárolást is ideértve – az állat-egészségügyi bizonyítványok tekintetében alkalmazni kell. A rendelet előírja, hogy az áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében szereplő táblázat 1. és 3. oszlopában felsorolt harmadik országokból, területekről, övezetekből, illetve területi egységekből érkeznek.
            
         
               (2)
            
            
               A 798/2008/EK rendelet megállapítja továbbá, hogy milyen feltételek mellett tekinthetők magas patogenitású vírustörzsek okozta madárinfluenzától (HPAI) mentesnek a harmadik országok, területek, övezetek, illetve területi egységek.
            
         
               (3)
            
            
               Az Amerikai Egyesült Államok a 798/2008/EK rendelet I. mellékletének 1. részében olyan harmadik országként van feltüntetve, amelynek egész területéről engedélyezett az áruk Unióba való behozatala és az Unió területén való átszállítása.
            
         
               (4)
            
            
               Az Unió és az Egyesült Államok között megállapodás (4) (a továbbiakban: megállapodás) jött létre, amely a területekre bontó intézkedések azonnali kölcsönös elismeréséről rendelkezik arra az esetre, ha az Unió vagy az Egyesült Államok területén betegség törne ki.
            
         
               (5)
            
            
               2016. január 15-én az Egyesült Államok megerősítette, hogy Indiana állam egy gazdaságában jelen van a H7N8 altípusba tartozó HPAI, ezért ez a terület nem tekinthető az említett betegségtől mentesnek. Az Egyesült Államok állat-egészségügyi hatóságai azonnal felfüggesztették az állat-egészségügyi bizonyítványok kiadását az Indiana államból az Unióba irányuló exportra szánt áruk szállítmányaihoz. A HPAI megfékezésére és terjedésének korlátozására az érintett állományok felszámolását is elrendelték.
            
         
               (6)
            
            
               Az Amerikai Egyesült Államok információkat nyújtott be a területén tapasztalható járványügyi helyzetről és a HPAI további terjedésének megelőzése érdekében hozott intézkedésekről, amelyeket a Bizottság megvizsgált. E vizsgálat és a megállapodásban meghatározott kötelezettségvállalások, valamint az Egyesült Államok által nyújtott garanciák alapján helyénvaló azt a következtetést levonni, hogy az áruk Unióba való behozatalát érintő korlátozásoknak a HPAI által érintett azon területre való leszűkítése, amely esetében az egyesült államokbeli állat-egészségügyi hatóságok a jelenlegi HPAI-kitörések következtében korlátozásokat vezettek be, elegendő lehet az áruk Unióba történő behozatalához kapcsolódó kockázatok elleni védekezésre.
            
         
               (7)
            
            
               A 798/2008/EK rendelet I. mellékletét ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 798/2008/EK rendelet I. mellékletének 1. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 4-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 18., 2003.1.23., 11. o.
   
   
      (2)  HL L 343., 2009.12.22., 74. o.
   
   
      (3)  A Bizottság 2008. augusztus 8-i 798/2008/EK rendelete azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról (HL L 226., 2008.8.23., 1. o.).
   
      (4)  Az Európai Közösség és az Egyesült Államok kormánya közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodást az Európai Közösség nevében a 98/258/EK tanácsi határozat hagyta jóvá (HL L 118., 1998.4.21., 1. o.).
   
      MELLÉKLET
      A 798/2008/EK rendelet I. melléklete 1. részének szövege az amerikai egyesült államokbeli Indiana államra vonatkozó bejegyzés után a következő szöveggel egészül ki:
      
         
                     A harmadik ország vagy terület ISO-kódja és neve
                  
                  
                     A harmadik ország, terület, övezet vagy területi egység kódja
                  
                  
                     A harmadik ország, terület, övezet vagy területi egység leírása
                  
                  
                     Állat-egészségügyi bizonyítvány
                  
                  
                     Egyedi feltételek
                  
                  
                     Egyedi feltételek
                  
                  
                     Madárinfluenzára vonatkozó felügyelet státusa
                  
                  
                     Madárinfluenza elleni vakcinázás státusa
                  
                  
                     Szalmonella-ellenőrzés státusa
                  
               
                     Minta (Minták)
                  
                  
                     További garanciák
                  
                  
                     Záró dátum (1)
                     
                  
                  
                     Nyitó dátum (2)
                     
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „US – Egyesült Államok
                  
                  
                     US-2.21.1
                  
                  
                     Indiana állam
                  
                  
                     WGM
                  
                  
                     VIII
                  
                  
                     P2
                  
                  
                     2016.1.15.
                  
                  
                      
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                     P2
                  
                  
                      
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                      
                  
                  
                     A
                  
                  
                      
                  
                  
                     S3, ST1”
                  
               
      
         (1)  Az ezen időpont előtt előállított termékek – beleértve a nyílt tengeren szállított termékeket is – ezen időponttól számított 90 napig hozhatók be az Unióba.
      
         (2)  A Közösségbe kizárólag e dátum után előállított termékek hozhatók be.